ใช้เทคนิคสงบจิตใจ หันเหจิตใจออกจากความตื่นเต้น ขยับกายเพื่อคลายความตื่นเต้น
การหายใจเข้าลึกๆ เป็นวิธีการที่ช่วยเราจดจ่ออยู่กับตนเองและสงบจิตใจลง วิธีนี้ช่วยทำให้ร่างกายเราเกิดปฏิกิริยาผ่อนคลายตามธรรมชาติ เราสามารถฝึกหายใจเข้าลึกๆ ได้ ไม่วาจะอยู่ในทางนั่ง ยืน หรือนอน   เริ่มหายใจตามปกติก่อน จากนั้นหายใจเข้าลึกๆ ทางจมูกนับ 4 กลั้นลมหายใจนับ 2 แล้วปล่อยลมหายใจออกทางปากนับ 4 ทำซ้ำแบบนี้หลายนาทีจนกว่าจิตใจจะสงบลง   เราอาจท่องถ้อยคำบางอย่างในใจระหว่างฝึกหายใจอยู่นี้ ลองท่องถ้อยคำอย่างเช่น “ฉันรู้สึกสงบ” หลายครั้งในใจขณะที่เราฝึกหายใจอยู่ การฝึกสติช่วยเราให้สงบจิตใจและลดความตื่นเต้นลง เราอาจคิดว่าการทำสมาธินั้นเป็นอะไรที่น่าเบื่อ หรือจะให้นั่งนิ่งทั้งที่ยังตื่นเต้นอยู่นั้นเป็นไปไม่ได้  ผู้เริ่มต้นอาจพบความยากลำบากสักหน่อยเมื่อต้องทำสมาธิ แต่ก็จะได้ประโยชน์มากมาย ถ้าทำได้สำเร็จ การทำสมาธิช่วยลดความเครียด เพิ่มความสามารถในการจดจ่อกับสิ่งต่างๆ มีสติในการทำกิจกรรมประจำวันมากขึ้น และลดเสียงพูดคุยภายในใจที่คอยขัดขวางไม่ให้เราทำอะไรที่ก่อให้เกิดประโยชน์   นั่งบนเก้าอี้หรือโซฟาในท่าที่สบาย ค่อยๆ หายใจเข้าลึกๆ มุ่งความสนใจอยู่ที่ปัจจุบันด้วยการจดจ่อกับความรู้สึกสัมผัสที่ได้จากสภาพแวดล้อมรอบตัว   ขณะที่เราหายใจ ลองฟังสิว่าได้ยินเสียงอะไร ร่างกายรู้อย่างไรเมื่อเรานั่งอยู่บนเก้าอี้ หรือจดจ่ออยู่กับที่ว่างระหว่างผนังและตัวเรา ถ้าจิตใจเราเกิดเตลิด ให้พาจิตใจกลับมาจดจ่อกับสิ่งใดสิ่งหนึ่ง เราต้องตั้งจิตใจให้จดจ่อกับการนึกภาพสถานที่ซึ่งทำให้เราผ่อนคลายและนำความสงบมาสู่จิตใจ  การนึกภาพนั้นไม่ได้มีประโยชน์แค่ช่วยให้ผ่อนคลายเท่านั้น แต่มีประโยชน์อย่างอื่นด้วยเช่นเดียวกับเทคนิคการสงบจิตใจอื่นๆ การนึกภาพช่วยเพิ่มแรงบันดาลใจ เพิ่มสมรรถภาพทางร่างกาย เพิ่มความมั่นใจในตนเอง และเตรียมสมองให้พร้อมรับความสำเร็จ วิธีการนึกภาพทำได้ดังต่อไปนี้  นั่งในท่าที่สบายในห้องที่เงียบ หายใจเข้าลึกๆ และผ่อนลมหายใจออก หลับตาและนึกภาพสถานที่ซึ่งทำให้จิตใจสงบ อาจเป็นสถานที่ซึ่งมีอยู่จริงหรือสถานที่ในจินตนาการก็ได้ เช่น ชายหาดที่น้ำใสสะอาดหรือลำธารที่สงบนิ่ง ให้ประสาทสัมผัสเราทำงาน รับรู้กลิ่น รส เสียง และสัมผัสที่มีต่อสถานที่ซึ่งทำให้จิตใจสงบนั้น   เราอาจฟังและฝึกนึกภาพตามที่คนอื่นบอกก็ได้ ลองค้นหาวีดีโอเกี่ยวกับการฝึกนึกภาพในยูทูบหรือดาวน์โหลดจากเว็บไซต์เกี่ยวกับสุขภาพหรือการจัดการความเครียดดู ให้ใจได้จดจ่ออยู่กับการเล่นวิดีโอเกมสนุกๆ เล่นขว้างบอลให้สุนัขวิ่งเก็บ ไปขี่จักรยานกับน้องสาว ดูวิดีโอสนุกๆ ที่มีอยู่มากมายในยูทูบ ดูรายการทีวีใหม่อย่างต่อเนื่องที่เว็บไซต์ของเน็ตฟลิกซ์ จะลองกลับไปทำอะไรสนุกๆ แบบที่เคยทำตอนเด็กๆ ก็ได้   การหันเหจิตใจออกจากความตื่นเต้นด้วยการทำกิจกรรมที่เป็นประโยชน์และสนุกจะช่วยทำให้จิตใจเราสงบลงและหยุดคิดเรื่องที่ทำให้ตื่นเต้น นักวิจัยกล่าวว่าคนที่ไม่ค่อยแสวงหาความสนุกสนานมักจะมีโอกาสก่ออาชญากรรม เป็นโรคอ้วน และขาดความคิดสร้างสรรค์มากกว่า ถึงแม้จะมีช่วงที่เราไม่จำเป็นต้องหาอะไรสนุกๆ ทำเพื่อหันเหจิตใจออกจากความตื่นเต้น แต่เราก็ควรมีทั้งเวลาเล่นสนุกและเวลาทำงานอย่างสมดุลกัน มีวิธีการมากมายที่จะหันเหจิตใจของเราให้ไปจดจ่อกับเรื่องอื่นๆ ทั้งวิธีการที่ดีและไม่ดีการใช้ความตื่นเต้นมาทำงานเชิงสร้างสรรค์เป็นวิธีการใช้เวลาที่เหมาะสมและก่อให้เกิดประโยชน์  เรามีวิธีแสดงความคิดสร้างสรรค์อย่างง่ายๆ หลายวิธี เราอาจลงเรียนการปั้นเครื่องปั้นดินเผา เขียนเรื่องสั้น บทกวี หรือเพลง ซื้อดินสอสีและสมุดภาพระบายสีมาลงสีเอง วาดรูปบ้านของตนเอง เอากล้องมาถ่ายภาพสิ่งของเครื่องใช้ในบ้านให้ออกมาดูน่าสนใจ ศิลปะช่วยให้เราได้ปลดปล่อยหรือลดความวิตกกังวล บางคนแสดงความตื่นเต้นออกมาด้วยคำพูดยากลำบาก การทำงานศิลปะจึงเป็นวิธีการหนึ่งที่ช่วยแสดงความรู้สึกเหล่านั้นออกมาให้เห็นเป็นรูปธรรมได้ ใช้โอกาสนี้ลืมเรื่องที่เรากำลังตื่นเต้นอยู่ชั่วคราว และมาลงมือทำงานบ้านที่คั่งค้างอยู่ เมื่อกลับถึงบ้านให้เขียนรายการงานบ้านหรือธุระที่ต้องทำให้เสร็จลงกระดาษ และเริ่มลงมือทำเลย   กวาดใบไม้ ดายหญ้า ล้างรถ ซักผ้า ทำความสะอาดพัดลมติดเพดาน คอยทำให้ตนเองยุ่งและขยับตัวเข้าไว้ จะได้ไม่กลับไปคิดเรื่องที่ตื่นเต้น เมื่อต้องทำอะไรสักอย่างเพื่อหันเหจิตใจออกจากความตื่นเต้น งานบ้านอาจไม่ใช่สิ่งที่เราอยากทำที่สุด เพราะการทำงานบ้านนั้นไม่สนุกเลย แต่ก็มีงานวิจัยหลายงานที่มีผลแสดงให้เห็นถึงคุณประโยชน์ของการทำงานบ้าน ผลการศึกษาพบว่าวัยรุ่นที่ทำงานบ้านหลายอย่างมักจะมีความรับผิดชอบสูง มีความภูมิใจในตนเองมาก และสามารถรับมือกับอุปสรรคได้ดีกว่า เมื่อเราอารมณ์ดี เราก็สามารถทำให้คนอื่นอารมณ์ดีไปด้วยได้  เราอาจใช้พลังจากความตื่นเต้นมาสร้างสิ่งดีๆ ให้ชีวิตคนอื่นก็ได้  คนเรามักจะเลียนแบบอารมณ์คนรอบข้างโดยไม่รู้ตัว  ฉะนั้นเราจึงสามารถแพร่อารมณ์ดีๆ ด้วยการทำกิจกรรมร่วมกับคนชราในสถานพยาบาลสำหรับผู้ป่วยสูงอายุ ผู้ป่วยในโรงพยาบาล หรือเด็กๆ ในกลุ่มที่เราดูแลอยู่ได้ คนเหล่านี้จะพลอยมีอารมณ์ที่สดใสตามเราไปด้วย และเราก็ได้ปลดปล่อยความตื่นเต้นของตนเองด้วย บางครั้งวิธีการที่ดีที่สุดในการปลดปล่อยความตื่นเต้นคือทำสิ่งที่เรากำลังตื่นเต้นอยู่เสียเลย ถ้าตื่นเต้นที่ได้งานใหม่หรือได้ไปพักร้อน เราอาจไม่สามารถเร่งเวลาให้วันนั้นมาถึงเร็วกว่านี้ แต่เราก็สามารถทำอะไรสักอย่างก่อนวันนั้นจะมาถึงได้   ตัวอย่างเช่น ถ้าเราตื่นเต้นที่จะได้เริ่มงานใหม่ เราสามารถช่วยตนเองผ่านพ้นความตื่นเต้นนี้ไปได้ด้วยการเตรียมตัวเองให้พร้อมทำงานนี้ เราอาจค้นตามเว็บไซต์ต่างๆ เพื่อจะได้รู้ว่างานตำแหน่งนี้ทำอะไรบ้าง เราอาจออกไปเลือกซื้อเสื้อผ้าใหม่ให้เหมาะกับการทำงานตำแหน่งนี้ด้วย ถ้าเราตื่นเต้นเหลือเกินที่จะได้ไปพักร้อน ก็ให้ใช้เวลาที่มีเตรียมตัวให้พร้อม เริ่มวางแผนการเดินทาง หรือวางแผนทำกิจกรรมต่างๆ ระหว่างเดินทาง เราอาจค้นหาข้อมูลสถานที่เพิ่มเติมในกูเกิล เราอาจทำรายการสิ่งของที่จะต้องมีก่อนออกเดินทางด้วย แม้แต่ความตื่นเต้นที่จะได้พบเรื่องดีๆ ก็อาจก่อให้เกิดความเครียดทางจิตใจและร่างกาย การออกกำลังกายทำให้จิตใจและร่างกายได้ง่วนอยู่กับการทำอะไรสักอย่าง ขณะเดียวกันก็ทำให้จิตใจสงบลงด้วย ถ้าเราตื่นเต้นเกินไป การออกกำลังกายอาจช่วยเราคลายความตื่นเต้นลง และผ่อนคลายจิตใจเรา   พยายามออกไปเดินหรือวิ่งประมาณ 20 นาที การทำแบบนี้อาจดูเหมือนใช้เวลาสั้นๆ แต่การออกกำลังเบาๆ ก็ช่วยลดความเครียดได้   เราสามารถจัดการเสียงพูดคุยในใจด้วยการออกกำลังกายให้หนักขึ้น เช่น เล่นกีฬา ออกกำลังกายหนักสลับเบา หรือฝึกโยคะแบบที่เน้นพละกำลัง การปิดกั้นจิตใจไม่ให้คิดถึงเรื่องที่ทำให้เราตื่นเต้นนั้นยาก ฉะนั้นพักจากสิ่งที่เรากำลังทำอยู่ และออกมาสัมผัสธรรมชาติบ้าง  การออกไปข้างนอกบ้างนั้นช่วยทำให้คนเรามีความสุขมากขึ้นได้จริงๆ วิทยาศาสตร์เผยว่าแม้แต่การเดินชมธรรมชาติในเวลาไม่นานก็สามารถลดความรู้สึกหดหู่ เพิ่มมุมมองชีวิต และทำให้เราจดจ่อสิ่งใดสิ่งหนึ่งได้มากขึ้น (ซึ่งเราสามารถนำมาใช้ได้เลยตอนนี้)  เราจะไปข้างนอกคนเดียว หรือชวนเพื่อนไปด้วยเพื่อจะได้ช่วยให้เราไม่กลับนึกถึงเรื่องที่ตื่นเต้นอยู่ได้มากขึ้น อาจไปเดินเล่นที่สวนสาธารณะด้วยกัน หรือเล่นโยนบอลให้กันที่สวนหลังบ้านเราก็ได้ เราอาจฟังดนตรีที่มีจังหวะเบาสบายเพื่อลดความตื่นเต้นลงขณะที่กำลังทำงานอื่นๆ ไปด้วย หรือเปลี่ยนมาฟังจังหวะที่สนุกแล้วลุกขึ้นมาขยับตัวตามจังหวะนั้น กระโดด ปรบมือ โห่ร้อง และเต้นไปด้วย   การขยับตัวเต้นไปตามจังหวะดนตรีจะช่วยเพิ่มการหลั่งสารเอ็นดอร์ฟินซึ่งทำให้เรารู้สึกดีและเกิดขึ้นตอนออกกำลังกาย แต่เราก็ยังเต้นจนเหนื่อยได้ด้วย จะได้หมดแรงตื่นเต้น หลังผ่านช่วงเต้นอย่างสนุกสนานแล้ว เราอาจต้องการหลับสักงีบ
หายใจเข้าลึกๆ เพื่อสงบสติอารมณ์. ทำสมาธิเพื่อควบคุมความตื่นเต้น. นึกภาพตนเองอยู่ในภาวะที่สงบหรือผ่อนคลาย. หาอะไรสนุกๆ ทำเพื่อหันเหจิตใจออกจากความตื่นเต้น. ใช้ศิลปะช่วยหันเหจิตใจออกจากความตื่นเต้น. ทำงานบ้านให้เสร็จไปบ้าง. ใช้ความตื่นเต้นมาเป็นพลังในการช่วยเหลือผู้อื่น. ทำสิ่งที่ตนเองกำลังตื่นเต้นอยู่. ออกกำลังกายเพื่อคลายความตื่นเต้นและทำให้จิตใจสงบลง. ออกไปข้างนอกและสูดอากาศที่สดชื่นเพื่อจะได้เปลี่ยนมุมมอง. ฟังดนตรีและเต้นตามไปด้วย.
https://www.wikihow.com/Manage-Your-Excitement https://www.wikihow.com/Manage-Your-Excitement https://www.wikihow.com/Manage-Your-Excitement
Practicing Calming Techniques Distracting Yourself from Excitement Burning off Surplus Energy